**Valtioneuvoston asetus**

**aluevalvonnasta annetun valtioneuvoston asetuksen muuttamisesta**

Valtioneuvoston päätöksen mukaisesti

*muutetaan* aluevalvonnasta annetun valtioneuvoston asetuksen (971/2000) 1 §:n otsikko ja 1 momentti, 2 §:n 1 momentin 1 kohta ja 3 § sekä

*lisätään* 1 §:ään uusi 4 momentti seuraavasti:

1 §

*Maahantuloa koskeva hakemus ja ilmoitus*

Sotilaan, sotilasosaston, sotilasajoneuvon, valtionilma-aluksen ja valtionaluksen Suomen alueelle tuloa koskeva lupahakemus toimitetaan Pääesikunnalle viimeistään viisi työpäivää ennen suunniteltua Suomen alueelle saapumista, jollei jäljempänä toisin säädetä.

— — — — — — — — — — — — — — — — — — — — — — — — — — — — — —

Aluevalvontalain 5 §:n 6 momentissa tarkoitetussa ilmoituksessa Pääesikunnalle ilmoitetaan:

1) suunniteltu saapumis- ja lähtöaika;

2) suunniteltu rajanylityspaikka maahan tultaessa ja maasta lähdettäessä;

3) maahan tulevan sotilaan nimi ja sotilasarvo tai sotilasosaston johtajan nimi ja sotilasarvo sekä osastoon kuuluvien sotilaiden lukumäärä;

4) sotilaan tai sotilasosaston mukanaan tuoma aseistus;

5) tiedot maahan tulevasta ilma-aluksesta ja sen erikoisvarustuksesta sekä ilma-aluksen henkilöstöstä;

6) tiedot maahan tulevasta aluksesta ja sen erikoisvarustuksesta sekä aluksen henkilöstöstä.

2 §

*Hakemuksessa ilmoitettavat tiedot*

Sotilaan ja sotilasajoneuvon Suomen alueelle tuloa koskevassa hakemuksessa ilmoitetaan lupahakemuksen ratkaisemiseen tarvittavat tiedot kuten:

— — — — — — — — — — — — — — — — — — — — — — — — — — — — — —

1) luvan hakijavaltio tai hakijana toimiva kansainvälinen järjestö;

— — — — — — — — — — — — — — — — — — — — — — — — — — — — — —

3 §

*Toistuvaan maahantuloon oikeuttavaa lupaa koskeva hakemus*

Aluevalvontalain 4 a §:ssä tarkoitettua lupaa koskeva hakemus jätetään viimeistään 12 työpäivää ennen sotilaan, sotilasajoneuvon, valtionilma-aluksen tai valtionaluksen suunniteltua ensimmäistä Suomen alueelle saapumista.

Hakemuksessa ilmoitetaan sotilaan kansalaisuus, sotilasajoneuvon, valtionilma-aluksen tai valtionaluksen kansallisuus, omistaja sekä aika, jolle lupaa haetaan.

———

Tämä asetus tulee voimaan päivänä kuuta 2025.

Helsingissä x.x.2025

Puolustusministeri Antti Häkkänen

Vanhempi hallitussihteeri Anna Gau